**CONTRACT DE VOLUNTARIAT**

Nr…………..din data de………………………

Încheiat astăzi........................................în localitatea Târgu Jiu, în baza prevederilor Legii nr. 78/2014

(Legea privind reglementarea activității de voluntariat în România) între:

Numele şi prenumele ........................................................................ CNP................................................... domiciliat în ....................................., Str. ............................. ..............................................., Judeţul Gorj, posesor al actului de identitate seria.........., nr.......................................... în calitate de **voluntar**

Şi Biblioteca Judeţeană „Christian Tell” Gorj, Str. Calea Eroilor, Nr. 23, Târgu-Jiu, prin EUROPE DIRECT GORJ în calitate de **beneficiar** al serviciilor de voluntariat, reprezentată de manager Sandu Maria-Luiza.

**OBIECTUL CONTRACTULUI:**

Obiectul prezentului contract îl constituie derularea activităţilor de voluntariat în cadrul **EUROPE DIRECT GORJ**, coordonat de Angheluţă Elena-Mariana.

**DURATA CONTRACTULUI:**

\_\_\_\_\_\_\_\_\_\_\_\_\_\_\_\_\_ - 31.12.2024

**LOCUL DESFĂŞURĂRII:**

Activităţile se vor desfăşura, de regulă la Biblioteca Judeţeană “Christian Tell” Gorj, structura gazdă a EUROPE DIRECT GORJ şi acolo unde se stabileşte intervenţia cu beneficiarul activităţilor de voluntariat.

**DREPTURILE ŞI OBLIGAŢIILE VOLUNTARULUI:**

**1**. În executarea contractului de voluntariat, voluntarul se subordonează conducerii instituţiei cu care a încheiat contractual;

**2**. Durata activităţilor şi mediul de lucru trebuie stabilite astfel încât să nu afecteze sănătatea şi resursele psihofizice ale voluntarului;

**3**. Voluntarul are dreptul de a fi tratat ca un coleg cu drepturi egale, atât de către conducerea bibliotecii, cât şi de către angajaţi;

**4**. Voluntarul are dreptul la un loc în care să îşi desfăşoare activitatea şi are dreptul să aibă acces la echipamentul şi consumabilele necesare derulării activităţilor;

**5**. Voluntarul are dreptul la confidențialitate și protecția datelor personale;

**6**. Voluntarul are dreptul de a i se rambursa o parte a cheltuielilor efectuate pentru derularea activităţii (în condiţiile convenite prin contract, potrivit legii);

**7**. La finalizarea activităţii, voluntarul are dreptul de a primi un certificat nominal care să recunoască prestarea activităţii de voluntar, precum şi experienţa şi aptitudinile dobândite;

**8**. Voluntarul are dreptul şi obligaţia de a participa la sesiunile/cursurile de instruire organizate sau propuse de organizaţia gazdă pentru o mai bună desfăşurare a activităţii de voluntariat;

**9**. Voluntarul are obligaţia de a îndeplini sarcinile prevăzute în fișa de voluntariat, precum și de a respecta instrucțiunile stipulate în fișa de protecție a voluntarului;

**10**. Voluntarul are obligația de a anunţa orice schimbare intervenită care ar putea schimba derularea programului/activităţilor;

**11**. Voluntarul are obligaţia de a respecta procedurile, politicile şi regulamentul intern al Bibliotecii Judeţene “Christian Tell” Gorj;

**12**. Voluntarul are obligaţia de a trata cu respect toate persoanele cu care intră în contact (utilizatorii serviciilor bibliotecii, bibliotecari, alţi voluntari);

**13**. Voluntarul are obligaţia să păstreze confidenţialitatea activităţii de voluntariat, să se îngrijească de bunurile pe care le folosește în cadrul activităţilor.

**DREPTURILE ŞI OBLIGAŢIILE BENEFICIARULUI:**

**1**. Beneficiarul are obligaţia să asigure cadrul necesar desfăşurării activităţilor de voluntariat, în condiţiile prevăzute de lege, pentru garantarea siguranţei şi protecţiei muncii voluntarului;

**2**. Beneficiarul are obligaţia de a trata voluntarul ca un coleg cu drepturi egale, atât conducerea bibliotecii, cât şi angajaţii;

**3**. Beneficiarul are obligaţia de a asigura un loc în care voluntarul să îşi desfăşoare activitatea şi accesul la echipamentul şi consumabilele necesare derulării activităţilor;

**4**. Beneficiarul are dreptul de a iniția conținutul fișei de voluntariat și de a exercita controlul asupra modului de implementare a fișei de voluntariat;

**5**. Beneficiarul poate rambursa o parte a cheltuielilor efectuate pentru derularea activităţii (în condiţiile convenite prin contract, potrivit legii);

**6**. La finalizarea activităţii, beneficiarul are obligaţia de a elibera un certificat/adeverinţă nominală (în funcţie de numărul de ore, certificatul se eliberează pentru minimum 30 de ore efectuate) care să recunoască prestarea activităţii de voluntar, precum şi experienţa şi aptitudinile dobândite;

**7**. Beneficiarul va păstra un registru de evidenţă a voluntarilor, a duratei şi a tipului de activităţi desfăşurate de aceștia.

**ALTE CLAUZE:**

**1**. Activitatea desfăşurată în calitate de voluntar nu constituie o motivare a absenţelor la cursurile/ activităţile din cadrul instituţiei în care învaţă voluntarul.

**2**. Dacă pe parcursul executării contractului de voluntariat intervine, independent de voinţa

părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat, iar dacă situaţia face imposibilă executarea în continuare a contractului, acesta este reziliat de drept.

**3**. Răspunderea pentru executarea necorespunzătoare a contractului de voluntariat va fi supusă

normelor prevăzute de legislaţia în vigoare.

**DISPOZIŢII FINALE:**

**1**. Exercitarea obligaţiilor ce revin voluntarului nu se poate face prin reprezentare.

**2**. Contractul de voluntariat poate înceta prin acordul părților, care consimt să nu continue raporturile stabilite anterior.

**3**. Atât beneficiarul, cât şi voluntarul, pot rezilia prezentul contract cu un preaviz de cel puţin 15 zile, fără obligaţia precizării motivelor.

**4.** Beneficiarul poate să denunțe unilateral acest contract imediat ce voluntarul a încălcat prevederile contractului de voluntariat sau orice alte restricții legale în timpul îndeplinirii sarcinilor, inclusiv (însă nu numai) în caz de necinste, incompetență, condamnare pentru infracțiune.

**5**. Eventualele litigii apărute între părţile contractante vor fi soluţionate pe cale amiabilă şi legală.

Prezentul contract a fost încheiat în două exemplare, câte un exemplar pentru fiecare parte.

VOLUNTAR BENEFICIAR

Biblioteca Judeţeană “Christian Tell” Gorj

Semnătură

MANAGER,

Sandu Maria-Luiza

Semnătură